ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
ஒலிம்பிக்கில் பதக்கம் வென்ற இந்திய ஆடவர் ஹாக்கி அணியை சேர்ந்த பெட்ரோலிய பொதுத்துறை நிறுவனங்களில் பணியாற்றும் 11 வீரர்களுக்கு திரு ஹர்தீப் சிங் புரி பாராட்டு
ஒலிம்பிக்கில் வெண்கலப் பதக்கம் வென்ற இந்திய ஹாக்கி அணியை சேர்ந்த பெட்ரோலியம் மற்றும் இயற்கை எரிவாயு அமைச்சகத்தின் பொதுத்துறை நிறுவனங்களில் பணியாற்றும் 11 வீரர்களுக்கு மத்திய பெட்ரோலியம் மற்றும் இயற்கை எரிவாயு & வீட்டுவசதி & நகர்ப்புற விவகாரங்கள் அமைச்சர் திரு ஹர்தீப் சிங் புரி இன்று பாராட்டு தெரிவித்தார்.
பெட்ரோலியம் மற்றும் இயற்கை எரிவாயு & தொழிலாளர் மற்றும் வேலைவாய்ப்பு இணை அமைச்சர் திரு ராமேஸ்வர் தெலி உடனிருந்தார்.
வெண்கல பதக்கத்தை வென்றதன் மூலம் 41 வருடங்களுக்குப் பிறகு இந்தியாவுக்கு ஹாக்கி அணி பெருமை தேடி தந்துள்ளதாக திரு புரி மகிழ்ச்சி தெரிவித்தார். 18 பேர் கொண்ட குழுவின் அங்கமாக விளங்கிய 11 வீரர்களுக்கு தலா ரூ 15 லட்சம் பரிசை அவர் அறிவித்தார். மேலும், அவர்களுக்கு பதவி உயர்வும் தொடர்புடைய நிறுவனங்களால் வழங்கப்படும் என்று அமைச்சர் கூறினார்.
ஹாக்கி துறையில் வரலாற்றை மாற்றி எழுதுவதில் அமைச்சகத்தின் பங்களிப்பு குறித்து திரு புரி மகிழ்ச்சி தெரிவித்தார். விளையாட்டு நிகழ்ச்சிகள், முகாம்கள் மற்றும் நிதியுதவிகளின் மூலம் விளையாட்டுகள் மற்றும் விளையாட்டு வீரர்களை பெட்ரோலியம் விளையாட்டு ஊக்குவிப்பு வாரியம் 15 பொதுத்துறை நிறுவனங்களின் ஆதரவுடன் ஊக்குவித்து வருகிறது என்று அவர் கூறினார். இந்த தொடர் முயற்சிகளின் காரணமாக, ஒலிம்பிக்கில் பங்கேற்ற இந்திய அணியில் ஆறு விளையாட்டுகளில் 22 வீரர்கள் இத்துறையில் இருந்து கலந்து கொண்டதாக அவர் கூறினார்.
நாட்டின் பிரபலமான விளையாட்டாக ஹாக்கி விளங்குவதாகவும், கிராமங்கள், நகரங்கள் மற்றும் பெருநகரங்களில் இது விளையாடப்படுவதாகவும் திரு தெலி கூறினார். ஆண்கள் மற்றும் பெண்கள் ஹாக்கி அணி நாட்டுக்கு பெருமை சேர்த்துள்ளதாக கூறிய அவர், வீரர்களை வாழ்த்தியதோடு, வரும் காலங்களிலும் தங்களது பங்களிப்பின் மூலம் நாட்டை அவர்கள் மேலும் பெருமைப்படுத்துவார்கள் என்று நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745523
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 112.01 கோடியைக் கடந்தது
நாட்டில் கடந்த 24 மணி நேரத்தில் 57,43,840 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 112.01 கோடியைக்  கடந்தது. 1,14,65,001 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 11,376 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,37,859 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.26 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 140 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 11,271 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,35,918 ஆக உள்ளது; கடந்த 522 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.39 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,55,904 கொவிட் பரிசோதனைகள் செய்யப்பட்டன. இதுவரை சுமார் 62.37 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 51 நாட்களில் 2 சதவீதத்திற்கும் குறைவாக நீடித்து, தற்போது 1.01 சதவீதமாக உள்ளது. தினசரித் தொற்று விகிதம் 0.90 சதவீதமாக பதிவாகியுள்ளது. இந்த எண்ணிக்கை தொடர்ந்து 76 நாட்களாக 3 சதவீதத்திற்குக் கீழே 41 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771575
பிரதமர் அலுவலகம்
குவாட் தலைவர்களின் உச்சிமாநாட்டின் போது ஆஸ்திரேலிய பிரதமர் ஸ்காட் மோரிசனுடன் பிரதமரின் சந்திப்பு
செப்டம்பர் 23, 2021 அன்று அமெரிக்காவின் வாஷிங்டன் டிசியில் நடந்த குவாட் தலைவர்களின் உச்சிமாநாட்டின்போது பிரதமர் திரு நரேந்திர மோடி ஆஸ்திரேலிய பிரதமர் மாண்புமிகு ஸ்காட் மோரிசனுடன் இருதரப்பு சந்திப்பை நடத்தினார்.
தொற்றுநோய்க்கு பிந்தைய காலத்தில் இரு தலைவர்களுக்கும் இடையிலான முதல் தனிப்பட்ட சந்திப்பு இதுவாகும். பிரதமர் மோடி மற்றும் பிரதமர் மோரிசன் இடையேயான கடைசி இருதரப்பு சந்திப்பு 4 ஜூன் 2020 அன்று இந்தியா மற்றும் ஆஸ்திரேலியா இடையேயான மூலோபாய கூட்டு ஒரு விரிவான மூலோபாய கூட்டாண்மைக்கு உயர்த்தப்பட்ட தலைவர்களின் காணொளி வாயிலாக நடந்த உச்சிமாநாடு ஆகும்.
இந்த சந்திப்பின் போது, பிரதமர்கள் இருதரப்பு, பிராந்திய மற்றும் உலகளாவிய முக்கியத்துவம் வாய்ந்த பரந்த அளவிலான பிரச்சினைகள் குறித்து விவாதித்தனர். சமீபத்தில் நடைபெற்ற முதல் இந்தியா-ஆஸ்திரேலியா வெளியுறவு மற்றும் பாதுகாப்பு அமைச்சர்களின் இருதரப்பு உரையாடல் உட்பட இரு நாடுகளுக்கிடையேயான வழக்கமான உயர்மட்ட ஈடுபாடுகள் குறித்தும் அவர்கள் திருப்தி தெரிவித்தனர்,
விரிவான மூலோபாய கூட்டாண்மையின் கீழ் ஜூன் 2020 இல் தலைவர்களின் காணொளி வாயிலாக நடைபெற்ற உச்சி மாநாட்டிலிருந்து சாதித்த முன்னேற்றம் குறித்து பிரதமர்கள் மறுபரிசீலனை செய்ததுடன், இந்தோ பசிபிக் பிராந்தியத்தின் அடிப்படையான பரந்த நோக்கமான பரஸ்பர நல்வாழ்விற்கான நெருக்கமான ஒத்துழைப்பைத் தொடரவும், வெளிப்படையான, சுதந்திரமான, வளமான விதிகளை முன்னேற்றவும் தீர்மானித்தனர்.
இருதரப்பு விரிவான பொருளாதார ஒத்துழைப்பு ஒப்பந்தம்  மீதான பேச்சுவார்த்தையில் அவர்கள் திருப்தி தெரிவித்தனர். அப்போது, முன்னாள் ஆஸ்திரேலியப் பிரதமர் திரு. டோனி அபோட்டின், பிரதம மந்திரி ஸ்காட் மோரிசனின் இந்தியாவுக்கான சிறப்பு வர்த்தகத் தூதுவராக இந்தியாவிற்கு வருகை புரிந்ததை அன்புடன் வரவேற்றனர், மேலும் டிசம்பர் 2021 க்குள் இடைக்கால ஒப்பந்தத்தில் முன்கூட்டியே அதன் பலனை அடைய இரு தரப்பினரின் அர்ப்பணிப்பையும் குறிப்பிட்டனர்.
காலநிலை மாற்ற பிரச்சினையை சர்வதேச சமூகம் அவசர அடிப்படையில் தீர்க்க வேண்டியதன் அவசியத்தை பிரதமர்கள் வலியுறுத்தினார்கள். இது தொடர்பாக, சுற்றுச்சூழல் பாதுகாப்பு குறித்த விரிவான உரையாடலின் அவசியத்தை பிரதமர் மோடி எடுத்துரைத்தார். இரு தலைவர்களும் மாசற்ற தொழில்நுட்பங்களை வழங்குவதற்கான சாத்தியக்கூறுகள் பற்றி விவாதித்தனர்.
பிராந்தியத்தில் இரண்டு எழுச்சிமிக்க ஜனநாயகங்கள் இருப்பதால், தொற்றுநோய்க்கு பிந்தைய உலகில் உள்ள சவால்களை சமாளிக்கவும், விநியோக சங்கிலியில் ஏற்பட்டுள்ள பின்னடைவை சரிசெய்யவும், இரு நாடுகளும் நெருக்கமாக இணைந்து பணியாற்ற வேண்டும் என்று பிரதமர்கள் ஒப்புக்கொண்டனர்.
இரு தலைவர்களும் ஆஸ்திரேலியாவின் பொருளாதாரத்திற்கும், சமூக வளர்ச்சிக்கும் துணைபுரிந்த இந்திய புலம்பெயர்ந்தோரின் மகத்தான பங்களிப்பைப் பாராட்டினர், மேலும் மக்கள் உறவுகளை மேம்படுத்துவதற்கான வழிகளைப் பற்றி விவாதித்தனர்.
இந்தியாவுக்கு வருகை தருமாறு பிரதமர் மோரிசனுக்கு பிரதமர் மோடி மீண்டும் அழைப்பு விடுத்தார்.
அறிவியல் மற்றும் தொழில்நுட்பத்துறை
கொரொனா வைரஸ்  தொற்றுப்பரவல் குறித்த இடம் சார்ந்த திட்டங்கள் மற்றும் முடிவுகளுக்கு உதவும், இடம் சார்ந்த ஒருங்கிணைந்த தகவல்களை வழங்கும் மென்பொருள்.
தற்போதைய கொரானா வைரஸ்  தொற்றுப் பரவல் நமது நாட்டில் உருவாக்கியுள்ள சமூக – பொருளாதாரத் தாக்கத்தை மீட்டெடுக்கும் முயற்சியின் ஒரு பகுதியாக இந்திய அரசின் அறிவியல் மற்றும் தொழில் நுட்பத்துறை  ஒரு மென்பொருளை உருவாக்கியுள்ளது. அந்த மென்பொருள் புவி சார்ந்த தகவல்கள், தரநிலை சார்ந்த சேவைகள் மற்றும் பகுப்பாய்வுக் கருவிகள் ஆகியவற்றின் மூலம் உருவாக்கப்பட்டது
இந்திய அளவைத் துறை   தயாரித்து நிர்வகிக்கும் இந்த கைபேசி மென்பொருளான SAHYOG, மற்றும் அதனுடைய வலைதளமான  ஆகியவை, கொரொனா வைரஸ்  பரவல், சமூகத் தொடர்புகளின் மூலம் கிடைக்கப் பெற்ற புவிசார் தரவுத் தொகுப்புகளைக் கொண்டு வடிவமைக்கப்பட்டுள்ளது. இது தொற்று நோய்த் தடுப்புக்கு இந்திய அரசு எடுக்கும் நடவடிக்கைகளை அதிகரிப்பதற்கான செயல்பாடாகும்.
தொடர்பு கண்காணிப்பு, பொது விழிப்புணர்வு மற்றும் சுய மதிப்பீட்டு நோக்கங்களுக்காக இந்திய அரசு அறிமுகப்படுத்திய “ஆரோக்கியசேது” கைபேசி செயலியின் பயன்பாட்டை நிறைவு செய்யும் வண்ணம் சஹ்யோக் என்ற இந்தக் கைபேசி மென்பொருள் உள்ளது.
, Surveyor General Office, Survey of India Dehradun-248001. 0135-2746805. pankaj.mishra.soi[at]gov[dot]in.Department of Science & Technology)
உள்துறை அமைச்சகம்
எல்லை தாண்டிய ஊடுருவல்
ஜம்மு காஷ்மீரில், தீவிரவாதிகள் எல்லை தாண்டி ஊடுருவும் முயற்சிகள் தொடர்ந்து நடக்கின்றன. 2019 ஆகஸ்ட் முதல் 2020 ஜூலை வரை கடந்த 12 மாதங்களில் மாதந்தோறும் ஏராளமான ஊடுருவல் முயற்சிகள் நடந்துள்ளன.
இந்தியாவின் நில எல்லைகள் பாலைவனங்கள், மலைப் பகுதிகள், வனங்கள் மற்றும் நதியாகவும் உள்ளன. இந்த எல்லை தாண்டிய ஊடுருவல் முயற்சிகளை தடுத்து, எல்லைகளை பாதுகாக்க, மத்திய அரசு பலவிதமான அணுகுமுறையை பின்பற்றுகிறது. சர்வதேச எல்லைப் பகுதிகளில், எல்லை பாதுகாப்பு படையினர் பணியமர்த்தப்படுகின்றனர். எல்லையில் ரோந்து பணி தீவிரப்படுத்தப்பட்டுள்ளது. கண்காணிப்பு நிலைகளும் ஏற்படுத்தப்பட்டுள்ளன. எல்லையில் கண்காணிப்பு கருவிகள் பொருத்தப்பட்டு, உளவுப் பிரிவு நடவடிக்கைகளும் தீவிரப்படுத்தப்பட்டுள்ளன. எல்லையில் வேலிகள் அமைக்கப்பட்டு, அதிக ஒளி வீசும் விளக்குகள் பொருத்தப்பட்டுள்ளன. ஆறுகள் அமைந்துள்ள இடைவெளிப் பகுதிகளில் தொழில்நுட்ப கருவிகள் பொருத்தப்பட்டு கண்காணிப்பு மேற்கொள்ளப்படுகிறது.
இத்தகவலை, மக்களவையில் எழுத்து பூர்வமாக தாக்கல் செய்த பதிலில் மத்திய உள்துறை இணையமைச்சர் திரு.நித்யானந்த ராய் தெரிவித்தார்.
தீவிரவாதிகளின் ஊடுருவல் முயற்சிகள் கீழ்கண்ட இணைப்பில் பட்டியலிடப்பட்டுள்ளன.
https://pib.gov.in/PressReleaseIframePage.aspx?PRID=1654597#.X2C46jpfqgs.whatsapp
மத்திய பணியாளர் தேர்வாணையம்
தேசிய பாதுகாப்புபடை அகாடமி  மற்றும் கடற்படை அகாடமி தேர்வு முடிவுகள் - I & II
மத்திய அரசு தேர்வாணயைம்  கடந்த செப்டம்பர் 6ம் தேதி நடத்திய, தேசிய பாதுகாப்பு படை அகாடமி மற்றும் கடற்படை அகாடமி எழுத்து தேர்வுகள் 2020 &  முடிவுகளின் அடிப்படையில் கீழே குறிப்பிடப்பட்டுள்ள பதிவு எண்களுடன் கூடிய விண்ணப்தாரர்கள், முப்படை தேர்வு வாரிய  நேர்காணலுக்கு தகுதி பெற்றுள்ளனர். இந்த முடிவுகள் யுபிஎஸ்சி இணையதளத்திலும் www.upsc.gov.in. வெளியிடப்பட்டுள்ளது.
இந்த தேர்வு பட்டியல் தற்காலிகமானது. தேர்வு பெற்ற விண்ணப்பதாரர்ரகள், இந்திய தரைப்படை இணையதளத்தில் joinindianarmy.nic.in எழுத்து தேர்வு முடிவான 2 வாரத்துக்குள் பதிவு செய்ய வேண்டும். வெற்றி பெற்ற விண்ணப்பதாரர்களுக்கு தேர்வு மையங்கள், நேர்காணல் தேதிகளை பதிவு செய்யப்பட்ட இ-மெயில் முகவரி மூலம் தெரிவிக்கப்படும். மேலும், விவரங்களுக்கு, விண்ணப்பதாரர்கள் dir-recruiting6-mod[at]nic[dot]in என்ற முகவரிக்கு இ-மெயில் அனுப்பலாம்.
எஸ்எஸ்பி நேர்காணலின் போது, தேர்வு செய்யப்பட்ட விண்ணப்பதாரர்கள், தங்கள் ஒரிஜினல் சான்றிதழ்களை சமர்ப்பிக்க வேண்டும். ஒரிஜினல் சான்றிதழ்களை மத்திய அரசு தேர்வாணயத்துக்கு விண்ணப்பதாரர்கள் அனுப்ப கூடாது. மேலும் தகவல்களுக்கு, யுபிஎஸ்சி ‘சி’ நுழைவு வாயில் அருகேயுள்ள உதவி மையத்தை நேரடியாகவும், 011-23385271/011-23381125 / 011-23098543 என்ற போன் எண்களிலும், வேலை நாட்களில் காலை 10 மணி முதல் மாலை 5 மணி வரை தொடர்பு கொள்ளலாம்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1663206
----
(Visitor Counter : 169
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,636 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 16,498 பேர் கொவிட் தொற்றால் பாதிக்கப்பட்டுள்ளனர். இது 0.04 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 2,720 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,31,137 பேர்.
கடந்த 24 மணி நேரத்தில் 1,223 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.86% வாராந்திர பாதிப்பு விகிதம் 1.30% இதுவரை மொத்தம் 92.84 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,42,695 பரிசோதனைகள் நடத்தப்பட்டுள்ளன.
கலாசாரத்துறை அமைச்சகம்
இந்திய தொல்பொருள் ஆய்வின் 7 புதிய வட்டங்களை கலாச்சார அமைச்சகம் அறிவித்துள்ளது
இந்திய தொல்பொருள் ஆய்வின் 7 புதிய வட்டங்களை கலாச்சார அமைச்சகம் அறிவித்துள்ளது. இந்தத் தகவலை மத்திய கலாச்சார மற்றும் சுற்றுலாத்துறை இணை அமைச்சர் திரு பிரஹலாத் சிங் பட்டேல் இன்று ட்விட்டரில் பகிர்ந்த வீடியோ செய்தியில் தெரிவித்துள்ளார்.
மத்தியப்பிரதேசம், தமிழ்நாடு, உத்தரப்பிரதேசம், கர்நாடகா, மேற்கு வங்கம் மற்றும் குஜராத் ஆகிய மாநிலங்களில் புதிய வட்டங்கள் உருவாக்கப்பட்டுள்ளதாக அமைச்சர் தெரிவித்தார். திருச்சி, ராய்கஞ்ச், ராஜ்கோட், ஜபல்பூர், ஜான்சி மற்றும் மீரட் ஆகியவை புதிய வட்டங்களாக அறிவிக்கப்பட்டுள்ளன என்று அவர் கூறினார். தொல்பொருளியல் துறையில், கர்நாடகாவில் உள்ள ஹம்பி நகரம் சர்வதேச புகழ்பெற்ற இடமாகும், எனவே ஹம்பி மினி வட்டம், முழு வளர்ச்சி அடைந்த வட்டமாக மாற்றப்பட்டுள்ளது என்று அமைச்சர் மேலும் தெரிவித்தார். முன்னதாக நாடு முழுவதும் இந்திய தொல்பொருள் ஆய்வின்  29 வட்டங்கள் இருந்தன.
திரு பட்டேல் கூறுகையில், ஆயிரக்கணக்கான கோயில்களும், சோழ மன்னர்களின் புகழ்பெற்ற நினைவுச் சின்னங்களும் கொண்ட தமிழகம் போன்ற ஒரு பெரிய மாநிலத்தில் சென்னை வட்டத்துடன், திருச்சி ஒரு புதிய வட்டமாக உருவாக்கப்பட்டுள்ளது. புனிதத்தைப் பொறுத்தவரை கர்நாடகா ஒரு முக்கியமான மாநிலமாகும் என்று குறிப்பிட்டார்.
விண்வெளித்துறை
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பு அளிப்பதற்காக இந்தியா மற்றும் துனிசியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பு அளிப்பதற்காக இந்தியா மற்றும் துனிசியா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்த ஒப்பந்தம் ஜூன் 11, 2019 அன்று பெங்களூரில் கையெழுத்திடப்பட்டது.
விண்வெளி அறிவியல், தொழில்நுட்பம், புவியின் தொலையுணர்வு உள்ளிட்ட பயன்பாடுகள்; செயற்கைக்கோள் அடிப்படையில் கடற்பாதையை அறிதல்; விண்வெளி அறிவியல் மற்றும் கோள்கள் கண்டறிதல்; விண்கலம், விண்வெளி மற்றும் நிலம் சார்ந்த செயல்பாடுகள்; விண்வெளி தொழில்நுட்பப் பயன்பாடு போன்ற முக்கிய நலன் சார்ந்த துறைகளில் ஒத்துழைக்க இந்தப் புரிந்துணர்வு ஒப்பந்தம் வகை செய்கிறது.
(Visitor Counter : 103
நித்தி ஆயோக்
தேசிய இளைஞர் தினத்தை ஒட்டி அடல் ஆய்வக கையேட்டை அடல் புதுமை இயக்கம் வெளியிட்டது
அடல் ஆய்வகங்கள் மற்றும் தற்சார்பு இந்தியாவை நோக்கிய அவற்றின் பயணம் குறித்த விரிவான செயல்பாட்டு வழிமுறைகளை எடுத்துரைக்கும் அடல் ஆய்வக கையேட்டை அடல் புதுமை இயக்கம், நிதி ஆயோக், இன்று வெளியிட்டது.
தேசிய இளைஞர் தினமாக கொண்டாடப்படும் சுவாமி விவேகானந்தரின் பிறந்த நாளை ஒட்டி அவரை கவுரவிக்கும் விதமாக இந்த கையேடு வெளியிடப்பட்டது. நாட்டை கட்டமைப்பதில் இளைஞர்களின் பங்கு குறித்து தமது வாழ்நாள் முழுதும் சுவாமி விவேகானந்தர் பேசிவந்தார்.
அடல் ஆய்வக கையேடு 2.0 என்னும் பெயரிடப்பட்ட இந்த புத்தகம், அடல் புதுமை இயக்கத்தின் முன்னணி திட்டமான அடல் ஆய்வகங்களின் அமைப்பு ரீதியான தகவல்கள், தேர்வு முறை, உருவாக்கம் மற்றும் விழாக்கள் குறித்த செயல்முறை வழிகாட்டுதலை வழங்குகிறது.
https://aim.gov.in/pdf/ATL_Handbook_2021.pdf என்னும் இணைய முகவரியில் இந்த கையேட்டை பதிவிறக்கம் செய்யலாம்.
விவசாயத்துறை அமைச்சகம்
பிரிக்ஸ் நாடுகளின் விவசாய அமைச்சர்களின் 12-வது கூட்டத்தில் விவசாயிகள் நலத்துறை இணையமைச்சர் திருமதி. ஷோபா கரந்த்லாஜே பங்கேற்பு
பிரிக்ஸ் உறுப்பு நாடுகளின் விவசாயத்துறை அமைச்சர்கள் கலந்து கொண்ட 12-வது கூட்டம் காணொலி வாயிலாக நேற்று நடைபெற்றது. இதில் சீனா, தென்ஆப்பிரிக்கா, பிரேசில், ரஷ்யா, இந்தியா ஆகிய நாடுகளின் விவசாயத்துறை அமைச்சர்கள் பங்கேற்றனர்.
நிகழ்ச்சியில் கலந்து கொண்ட, விவசாயம் மற்றும் விவசாயிகள் நலத்துறை இணையமைச்சர் திருமதி.ஷோபா கரந்த்லாஜே கலந்து கொண்டார். அப்போது, விவசாயத்துறை மேம்பாடு, விவசாயிகளின் நலனுக்காக இந்திய அரசு மேற்கொண்டுள்ள பிஎம் கிசான், பிரதம மந்திரியின் பயிர்க் காப்பீட்டுத் திட்டம், பீமா யோஜனா உள்ளிட்ட நடவடிக்கைகள் மற்றும் முயற்சிகளை சுட்டிக்காட்டினார்.
வேளாண்மைத்துறையில் டிஜிட்டல் தொழில்நுட்பங்களை பயன்படுத்துவதை அதிகரிக்க வேளாண் அமைச்சகம் அண்மையில் மேற்கொண்ட முயற்சிகளை அமைச்சர் குறிப்பிட்டார்.
நிலையான வளர்ச்சி இலக்கை அடைவதன் மூலம் பட்டினியை முடிவுக்கு கொண்டு வருவது மற்றும் இயற்கை வளங்களை பயன்படுத்தி விவசாய உற்பத்தியையும். உற்பத்தித் திறனையும் அதிகரிப்பது ஆகியவற்றில் இந்தியா உறுதியாக உள்ளதாக அமைச்சர் ஷோபா கரந்த்லாஜே தெரிவித்தார்.
சர்வதேச சிறுதானியங்கள் ஆண்டு 2023-ஐ பிரிக்ஸ் உறுப்பு நாடுகள் உள்ளிட்ட அனைவரும் ஆதரிக்கவும், கொண்டாடவும் அமைச்சர் அழைப்பு விடுத்தார்.
மேலும் விவரங்களுக்கு இதன் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1832592
பெருநிறுவனங்கள் விவகாரங்கள் அமைச்சகம்
நிரவ் மோடி வழக்கில் முதல் வெற்றி; கார்பரேட் விவகாரங்கள் துறை அமைச்சகம் அமெரிக்காவிலிருந்து 3.25 மில்லியன் அமெரிக்க டாலரை மீட்டது
வெளிநாட்டுக் கட்டுப்பாட்டுக்குள் வரும் நீதிமன்றத்தில் நடைபெறும் பெருநிறுவன நிர்வாக வழக்கைத் தலைமை தாங்கி நடத்திய மத்திய கார்ப்பரேட் விவகாரங்கள் அமைச்சகம் பணத்தை மீட்பதில் முதல் தவணையாக 3.25 மில்லியன் டாலர்  மீட்டுள்ளதாக பஞ்சாப் நேஷனல் வங்கி தெரிவித்துள்ளது. யூஎஸ் சேப்டர் 11 மூலமாக கடனாளியின் சொத்துக்கள் பணமாக்கப்பட்டு 11.04 மில்லியன் டாலர் அளவிற்கு  பஞ்சாப் நேஷனல் வங்கி உட்பட பிணையில்லாக் கடன் கொடுத்தவர்களுக்கு விநியோகம் செய்யப்படுவதற்காக தயாராக உள்ளது. இதர செலவினங்கள் கடன் கொடுத்த பிறரது கோரிக்கைகளை பரிசீலித்து அடைப்பது ஆகியவற்றைப் பொறுத்து அடுத்தகட்ட மீட்பு நடவடிக்கை மேற்கொள்ளப்படும்.
இவ்வாறு முதன்முறையாக 3.25 மில்லியன் டாலர் பணம் மீட்கப்பட்டது, இந்திய அரசின் கார்ப்பரேட் விவகாரங்கள் அமைச்சகம் வெளிநாட்டு எல்லைகளில் கார்ப்பரேட் மோசடிக்கு எதிராக மேற்கொள்ளும் போராட்டத்திற்கு எதிர்பாராதஒருசாதனையாகும். குற்றம் புரிந்தவர்கள் அதாவது நிரவ் மோடி, மேஹுல் சோக்ஸி ஆகியோர் கட்டுப்பாட்டின் கீழ் இயங்கும்/ அவர்களால் வளர்த்தெடுக்கப்பட்ட அமைப்புகளிடம் இருந்து நீதிமன்ற உத்தரவுப்படி பணத்தைத் திரும்ப பெறுவதற்கான முயற்சிகளையும் அமைச்சகம் தொடங்கியுள்ளது.
(Visitor Counter : 164
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காடுகள் / வனஉயிரின சரணாலயங்கள் வழியாகச் செல்லும் தேசிய நெடுஞ்சாலைகள்
நாடு முழுவதும் உள்ள 100 தேசிய நெடுஞ்சாலைகளின் குறிப்பிட்ட சில பகுதிகள் அல்லது பிரிவுகள், வனஉயிரின சரணாலயங்கள் /4 தேசிய பூங்காக்கள் அல்லது சுற்றுச் சூழல் பாதுகாப்பு மண்டலங்கள் வழியாக செல்கின்றன என மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் பதில் அளித்துள்ள அவர், தேசிய நெடுஞ்சாலை மேம்பாட்டுத் திட்டங்களால் வன உயிரினங்களுக்கு ஏற்படும் பாதிப்புகளைக் குறைக்கும் விதமாக தேசிய பூங்காக்கள் அல்லது வன உயிரின சரணாலயங்கள் வழியாக பாதை அமைப்பதை தவிர்ப்பதற்கான அனைத்து முயற்சிகளையும் மேற்கொள்ளுமாறு சாலைத் திட்டங்களை செயல்படுத்தும் அமைப்புகளுக்கு அறிவுறுத்தப்பட்டுள்ளதாக கூறியுள்ளார். இதன் காரணமாக நீண்ட தொலைவு / புறவழிச்சாலை தேவைப்பட்டாலும் பரவாயில்லை என்று தெரிவிக்கப்பட்டிருப்பதாகவும் அவர் கூறியுள்ளார்.
முற்றிலும் தவிர்க்க இயலாத நிலையில், அதிகபட்சமாக முப்பது மீட்டர் அளவுள்ள நிலத்தை மட்டுமே கையகப்படுத்த வேண்டும் எனவும், வன உயிரின பாதுகாப்புச் சட்டம் 1972-ன்படி இதற்கு தேவையான அனைத்து ஒப்புதல்களையும் பெறவேண்டும் எனவும் தெரிவிக்கப்பட்டிருப்பதாக திரு நிதின் கட்கரி குறிப்பிட்டுள்ளார்.
இடத்தின் தேவைக்கு ஏற்ப, வனத்துறையினரைக் கலந்தாலோசித்து, கால்வாய்கள், சுரங்கபாதைகள், மேம்பாலங்கள், குகைப்பாதை, பாதுகாப்புச் சுவர், தடுப்புவேலி, தாவர அரண் உள்ளிட்டவற்றை அமைக்கவும் நடவடிக்கை எடுக்கப்பட்டு வருவதாகவும் அவர் தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1796798
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.56 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 15,63,151 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 43,994 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 5,196 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,95,610 என அதிகரித்துள்ளது.
கடந்த 24 மணி நேரத்தில் 4,777 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.36 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,02,283 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1862016
பாதுகாப்பு அமைச்சகம்
மகாத்மா காந்தியின் பிறந்தநாளை முன்னிட்டு டிஆர்டிஓ தலைவர் மற்றும் அதிகாரிகள் மலர் தூவி மரியாதை
மகாத்மா காந்தியின் பிறந்தநாளையொட்டி, புதுதில்லி டிஆர்டிஓ பவனில் அவரது திருவுருவப் படத்திற்கு டிடிஆர் அன்ட் டி செயலாளரும், டிஆர்டிஓ இயக்குநருமான டாக்டர் சமீர் வி காமத், தலைமை இயக்குநர்கள், இயக்குநர்கள் மற்றும் பிற அதிகாரிகள், ஊழியர்கள் மலர் தூவி மரியாதை செலுத்தினர். நிலுவையில் உள்ள பிரச்சினைகளுக்கு தீர்வு காணும் சிறப்பு இயக்கத்துடன், தூய்மை இயக்கமும் இன்று தொடங்கப்பட்டது.
மாநில அரசுகளின் நிலுவையில் உள்ள குறிப்புகள், அமைச்சகங்களுக்கு இடையே நிலுவையில் உள்ள குறிப்புகள் , 3 மாதங்களுக்கும் மேலாக நிலுவையில் உள்ள நாடாளுமன்ற உத்தரவாதங்கள், நிலுவையில் உள்ள பொதுமக்கள் குறைகள் மற்றும் மேல் முறையீடுகள், தூய்மை பிரச்சார தளங்களை அடையாளம் காணுதல், விண்வெளி மேலாண்மை திட்டமிடல், ஸ்க்ராப் அப்புறப்படுத்தல் போன்றவற்றில், சிறப்புப் பிரச்சாரத்தின் போது சிறப்பு கவனம் செலுத்தப்படும். 2022 அக்டோபர் 2 முதல் 2022 அக்டோபர் 31 வரையிலான காலகட்டத்தில் பாதுகாப்பு அமைச்சகத்தால் மேற்கொள்ளப்படும் தூய்மை 2.0 சிறப்பு பிரச்சாரத்தின் ஒரு பகுதியாக இந்த முயற்சி உள்ளது.
மேலும், ஃபிட் இந்தியா விடுதலை ஓட்டம் 3.0 இன் ஒரு பகுதியாக இன்று டிஆர்டிஓ தலைமையகத்தில் ஃபிட் இந்தியா ப்ளாக் ஓட்டம் நிகழ்வு ஏற்பாடு செய்யப்பட்டது. இந்த ஓட்டத்தில் 250க்கும் மேற்பட்ட அலுவலர்கள் மற்றும் பணியாளர்கள் கலந்து கொண்டனர். இந்த முயற்சியின் மூலம், ஃபிட் இந்தியா இயக்கம், தூய்மை இந்தியா இயக்கத்துடன் இணைகிறது. டிஆர்டிஓ தலைமையகத்தின் பல்வேறு இயக்குனரகங்களால் அந்தந்த பகுதிகளிலும் அலுவலகங்களிலும் தூய்மை இயக்கம் மேற்கொள்ளப்பட்டது.
அறிவியல் மற்றும் தொழில்நுட்பத்துறை
உலகின் தலையாய நாடுகளில் ஒன்றாக தன்னை நிலைநிறுத்திக் கொள்ளவும், சீரிய சர்வதேச உறவுகளை கட்டமைக்கவும் தொழில்நுட்பம் இந்தியாவுக்கு உதவும்: முதன்மை அறிவியல் ஆலோசகர், பேராசிரியர் கே விஜய்ராகவன்
சர்வதேச உறவுகளை சிறப்பாகப் பேணும் அதே சமயத்தில் தற்சார்பாகவும் இருப்பதில் உள்ள சவால்களை இந்திய அரசின் முதன்மை அறிவியல் ஆலோசகர், பேராசிரியர் விஜய்ராகவன் எடுத்துரைத்தார்.
உலகளாவிய புதுமைகள் மற்றும் தொழில்நுட்பக் கூட்டணியின் ஒன்பதாவது நிறுவன தினத்தை முன்னிட்டு ஏற்பாடு செய்யப்பட்ட உரையாடல் ஒன்றில் பேசிய அவர், உலகின் தலையாய நாடுகளில் ஒன்றாக தன்னை நிலைநிறுத்திக் கொள்ளவும், சீரிய சர்வதேச உறவுகளை கட்டமைக்கவும் தொழில்நுட்பம் இந்தியாவுக்கு உதவும்:
"சர்வதேச விநியோக சங்கிலிகளின் அடிப்படையில் தற்சார்பு இந்தியாவை நோக்க வேண்டும். கொள்கை, ஒழுங்குமுறை மற்றும் செயல்படுத்தும் முறை ஆகிய மூன்று தூண்களை தற்சார்பின் கட்டமைப்பை உருவாக்கும் போது மனதில் கொள்ள வேண்டும். மேலும், இதை துரிதமாகவும் அனைவரையும் ஒருங்கிணைத்தும் செய்ய வேண்டும்," என்று அவர் கூறினார்.
2020 நவம்பர் 26 அன்று காணொலி மூலம் நடந்த இந்த நிகழ்ச்சியில் மேலும் பேசிய பேராசிரியர் விஜய்ராகவன், "நாம் செய்யும் அனைத்து விஷயங்களிலும் அறிவியல் மற்றும் தொழில்நுட்பம் மிக முக்கிய பங்காற்றும் அதே வேளையில், அனைத்துக்கும் அவையே தீர்வாகாது. அரசியல், பொருளாதாரம் மற்றும் சமூகவியல் ஆகியவற்றோடு அறிவியல் மற்றும் தொழில்நுட்பத்தையும் ஒரு அங்கமாக வைக்க வேண்டும்," என்று கூறினார்.
மேற்கண்ட அனைத்தும், கொள்கை, ஒழுங்குமுறை மற்றும் செயல்படுத்தும் முறை ஆகியவற்றோடு இணைந்து பணியாற்ற வேண்டும் என்று அவர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676704
-------
(Visitor Counter : 80
தகவல் மற்றும் ஒலிபரப்பு அமைச்சகம்
நமது தொழில்நுட்பவியலாளர்களின் படைப்புத்திறனை பயன்படுத்திக்கொள்ள வேண்டும்; பிரிக்ஸ் நாடுகளில் உள்ள ஒவ்வொரு குடிமகனிடமும் நாட்டை கட்டமைப்பதற்கான உணர்வை ஏற்படுத்த வேண்டும்: திரு அனுராக் சிங் தாகூர்
ஆசியாவின் முக்கிய சக்தியாக இந்தியா விளங்குவதாக இன்று கூறிய மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாகூர், பிரிக்ஸ் கூட்டமைப்பின் உறுப்பினராக உறுப்பு நாடுகளுக்கிடையேயான உறவை வலுப்படுத்துவதில் நாம் முக்கிய பங்காற்ற விரும்புகிறோம் என்று கூறினார்.
“அனைத்து உறுப்பு நாடுகளின் மக்களை ஒன்றிணைக்கும் பயணத்தில் முக்கிய நடவடிக்கையாக முதலாவது பிரிக்ஸ் திரைப்பட தொழில்நுட்ப கருத்தரங்கை நடத்துவது அமைந்துள்ளது. திரைப்படம், கலை மற்றும் கலாச்சார ஊடகங்களின் வாயிலாக, கூட்டுறவுக்கான வாயில்களை நாம் திறந்து வைத்திருக்கிறோம். இதன் மூலம் திரைப்பட தொழிலின் மேம்பாடு மற்றும் வளர்ச்சிக்கு ஆதரவு கிடைக்கும்,” என்று அவர் மேலும் தெரிவித்தார்.
தகவல் மற்றும் ஒலிபரப்பு அமைச்சகம் மற்றும் இந்திய திரைப்படம் மற்றும் தொலைக்காட்சி நிறுவனத்துடன் இணைந்து, இந்திய தொழில் மற்றும் வர்த்தக சபைகளின் கூட்டமைப்பு ஏற்பாடு செய்த ‘பிரிக்ஸ் திரைப்பட தொழில்நுட்ப கருத்தரங்கின்’ காணொலி தொடக்க நிகழ்ச்சியில் பேசிய அமைச்சர், “இந்தியாவில் நடைபெறவுள்ள பிரிக்ஸ் உச்சி மாநாட்டையொட்டி திட்டமிடப்பட்ட சிறப்பு நிகழ்ச்சியின் ஒரு பகுதியான முதலாவது பிரிக்ஸ் திரைப்பட தொழில்நுட்ப கருத்தரங்கை நடத்துவதில் இந்தியா பெருமை கொள்கிறது,” என்று கூறினார்.
இந்தியாவின் தலைமையின் கீழ், பிரிக்ஸ் ஒத்துழைப்பை மேலும் ஆழப்படுத்தி, நிலைக்க செய்து, அமைப்புரீதியானதாக ஆக்குவதற்கான கட்டமைத்தலை ஊக்குவிக்க நாங்கள் விரும்புகிறோம் என்று அவர் மேலும் தெரிவித்தார்.
அனைத்து பிரிக்ஸ் நாடுகளின் மக்களின் இதயங்களை வெல்வது முக்கியம் என்று கூறிய அவர், திரைப்பட கருத்தரங்கு அனைவரையும் ஒன்றிணைப்பதாக தெரிவித்தார். “பிரிக்ஸ் நாடுகள் இந்தியாவில் திரைப்பட தொழில்நுட்பத்தை கொண்டாடும் யோசனை பிரேசிலில் நடைபெற்ற 11-வது பிரிக்ஸ் உச்சி மாநாட்டில் மாண்புமிகு இந்திய பிரதமரால் முன்வைக்கப்பட்டது,” என்று அமைச்சர் தெரிவித்தார்.
மத்திய தகவல் மற்றும் ஒலிபரப்பு அமைச்சகத்தின் செயலாளர் திரு அபூர்வ சந்திரா பேசுகையில், உலகெங்கிலும் உள்ள பல்வேறு பின்னணிகளை சேர்ந்த மக்களை கொண்டாடுவதற்கான சிறந்த தளமாக இந்த கருத்தரங்கு விளங்குவதாக கூறினார்.
பிரேசில் அரசின் கலாச்சார சிறப்பு செயலாளர் திரு மரியோ ஃபிரியாஸ், மத்திய தகவல் மற்றும் ஒலிபரப்பு அமைச்சகத்தின் கூடுதல் செயலாளர் திருமிகு நீரஜா சேகர் மற்றும் இந்திய தொழில் மற்றும் வர்த்தக சபைகளின் கூட்டமைப்பின் தலைமை செயலாளர் திரு திலீப் செனாய் ஆகியோர் கூட்டத்தில் பேசினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751142
----
(Visitor Counter : 206